NOMEAMENTO DE PERSOAL EVENTUAL
ADMINISTRACIÓN LOCAL — Municipal — Poio (Persoal, oposicións, 05/02/2020)

Por medio do presente procédese á publicación da Resolución da Alcaldía de nomeamento de persoal eventual en virtude do disposto no artigo 104 bis da Lei 7/1985, de 2 de abril, de bases do réxime local “(.) Primeiro.—Nomear a D. Pablo Mauricio Essadeqy Naydenov con DNI.******69-Z, para ocupar o posto reservado a persoal eventual a xornada completa coa titulación universitaria de Técnico en Publicidade e Relacións Públicas, adscrito ao Gabinete da Alcaldía. Corresponderanlle as funcións expresamente cualificadas como de confianza ou asesoramento especial: Coordinar as relacións cos medios de comunicación e outras entidades públicas e privadas; preparar a organización de actos oficiais da corporación; realizar propostas de actuación e difusión no ámbito das competencias asinadas polo titular da Alcaldía; definir e establecer as directrices para o desenvolvemento da comunicación externa e interna do Concello; planificar, impulsar, executar e supervisar as accións de comunicación externa e interna; protexer a coherencia da comunicación externa e interna do concello; realizar a actividade relacionada coa xestión da prensa; manter activos e actualizados os canais de información e participación cidadá institucionais; supervisar e manter a liña editorial e os contidos da web institucional do Concello; cumprir a normativa vixente en relación coa prevención de riscos laborais. Segundo.— A persoa nomeada como persoal eventual coa presente resolución poderá ser cesada libremente polo Alcalde e, en todo caso, cesará automaticamente cando expire o mandato ou si se produce o cese da autoridade que os nomeou. Terceiro.— Establécense unhas retribucións anuais asimiladas ás retribucións anuais básicas dun posto de técnico do Grupo A Subgrupo A2, nivel de complemento de destino 24, complemento específico de 9.037,70 € distribuídos en 14 pagas. Cuarto.— O nomeamento acordado con esta resolución terá efectos do día 27 de xaneiro de 2020, data na que o persoal eventual causará alta no réxime xeral da Seguridade Social e se incorporará ao seu posto de traballo para iniciar a prestación dos servizos e funcións arriba sinalados. Quinto.— Proceder á publicación do nomeamento efectuado no Boletín Oficial da Provincia, coa especificación das súas retribucións e da súa xornada laboral. Primeiro.—Nomear a D. El Houari Porqueras Rocha, coa titulación de Técnico en Relacións Públicas, adscrito ao Gabinete da Alcaldía. Corresponderanlle as funcións expresamente cualificadas como de confianza ou asesoramento especial. Segundo.— A persoa nomeada como persoal eventual coa presente resolución poderá ser cesada libremente polo Alcalde e, en todo caso, cesará automaticamente cando expire o mandato ou si se produce o cese da autoridade que os nomeou. Terceiro.— Establécense unhas retribucións anuais asimiladas ás retribucións anuais básicas dun posto de técnico do Grupo A Subgrupo A2, nivel de complemento de destino 24, complemento específico de 9.037,70 € distribuídos en 14 pagas. Cuarto.— O nomeamento acordado con esta resolución terá efectos do día 23 de xaneiro de 2020, data na que o persoal eventual causará alta no réxime xeral da Seguridade Social e se incorporará ao seu posto de traballo para iniciar a prestación dos servizos e funcións arriba sinalados. Quinto.— Proceder á publicación do nomeamento efectuado no Boletín Oficial da Provincia, coa especificación das súas retribucións e da súa xornada laboral.(.)”. ASINADO DIXITALMENTE Á MARXE O Alcalde: Luciano Sobral Fernández